વડાપ્રધાન નરેન્દ્ર મોદી દેશના વડાપ્રધાન બન્યા પછી સૌથી પહેલીવાર ગુજરાત 17 સપ્ટેમ્બર 2014માં ગાંધીનગર આવ્યા હતા. જ્યાં તેમના જન્મદિવસ નિમિત્તે તેમણે માતા હિરા બાના ગાંધીનગર ખાતે આશીર્વાદ લીધા હતા. તે દિવસે તેમણે ગરીબો માટે સ્વાવલંબન યોજનાનું લોકાર્પણ કર્યું હતું. અને અમદાવાદ ખાતે ચીનના રાષ્ટ્રપતિ સાથે મુલાકાત કરી હતી. તે બાદ 11મી જાન્યુઆરી 2015ના રોજ તેમણે વાઇબ્રન્ટ ગ્લોબલ સમિટમાં હાજરી આપી હતી. અને પછી એક મહિનાના અંતરમાં જ 18મી ફેબ્રુઆરી 2015ના રોજ માંડવી, કચ્છ ખાતેના કાર્યક્રમમાં તેમણે ડીજીપી સંમેલનમાં હાજરી આપી હતી.